დანართი #1
ტექნიკური დავალება

შესყიდვის ობიექტი: მონაცემთა დამუშავების ცენტრის კონტეინერული გადაწყვეტილების შესყიდვა ქვემოთ მოცემული ტექნიკური  მოთხოვნების შესაბამისად:

1.  მონაცემთა დამუშავების ცენტრის კონტეინერული გადაწყვეტილება - 1 (ერთი) ცალი

	დიზაინის სტანდარტებთან შესაბამისობა 
	კონტეინერის დიზაინი და კონფიგურაცია უნდა შეესაბამებოდეს Uptime Institute-ის კლასიფიკაციის მიხედვით Tier III-ს. შემოთავაზებული გადაწყვეტილება უნდა იყოს პრესერტიფიცირებული

	კონტეინერის კედლები და გადახურვა 
	კონტეინერის ყველა კედელი და გადახურვა უნდა შეესაბამებოდეს მონაცემთა ცენტრის ცეცხლმედეგობის და თერმოიზოლაციის შესაბამისი სტანდარტების მოთხოვნებს 

	ცეცხლმედეგობა 
	მინიმუმ 60 წუთი შესაბამისი სტანდარტის მიხედვით

	მტვრისგან და წყლისგან დაცულობის კლასი 
	IP5X ან უკეთესი სტანდარტის შესაბამისად

	საღებავი და კოროზიისგან დაცვა 
	კონტეინერის გარე ზედაპირის დაფარვა უზრუნველყოფილი უნდა იყოს შესაბამისი სტანდარტით. რაც უნდა გულისხმობდეს 15 წლის განმავლობაში კოროზიისგან გარანტირებულ დაცვას.


	კარის კონსტრუქცია
	· ცეცხლმედეგობა მინ. 60 წუთი
· კარი შიგნიდან აღჭურვილი უნდა იყოს ანტი პანიკური სწრაფი გაღების ბერკეტით ასევე კარის გაღების ღილაკით
· კარის საკეტი აღჭურვილი უნდა იყოს ავტონომიური კვების წყაროთი.

	
საკაბელო შემყვანი ჭრილების კონსტრუქცია
	· საკაბელო შემყვანები რეალიზებული უნდა იყოს წყალგაუმტარი ტიპის შემყვანებით.
· საკაბელო შემყვანები ინტეგრირებული უნდა იყოს კონტეინერის კედელში და ითვალისიწინებდეს ყველა კომუნიკაციის შესვლას კონტეინერში.

	მზიდი საკაბელო არხები 
	კონტეინერი აღჭურვილი უნდა იყოს დამოუკიდებელი საკაბელო არხების ორი სისტემით - ერთი კვების სადენებისთვის და მეორე საკომუნიკაციო სადენებისთვის 

	წნევის დამგდები სარქველი 
	კონტეინერი აღჭურვილი უნდა იყოს წნევის დამდგდები ავტომატური სარქველით, რომელიც უზრუნველყოფს ავტომატური ქრობის სისტემის გააქტიურებისას ჰაერის ზედმეტი წნევის დაგდებას.

	ვენტილაციის სისტემა 
	კონტეინერი აღჭურვილი უნდა იყოს შიდა ჰაერის ვენტილაციის სისტემით, რომელიც უზრუნველყოფს გარე ჰაერის შემოტანას და გაფილტვრას, G3 კლასის ფილტრით ან უკეთესით

	სასერვერო კარადების რაოდენობა და ძირითადი მახასიათებლები 
	კონტეინერში განთავსებული უნდა იყოს 6 (ექვსი) სასერვერო კარადა, შემდეგი ზომებით:
1 ცალი არანაკლებ 800x1200x42U
5 ცალი არანაკლებ 600x1200x42U


	კვების დისტრიბუციის სისტემის ძირითადი მახასიათებლები 
	კვების განაწილების სისტემა უნდა იყოს სრულად დუბლირებული და მოიცავს შემდეგს:
· შემსვლელი დენის ფარი
· უწყვეტი კვების წყარო
· სასერვერო კარადების კვების განაწილება
· კვების განაწილების მოდულები (PDU): 2 (ორი) ცალი ვერტიკალური (Zero-U) ტიპის PDU თითოეულ სასერვერო კარადაზე (A და B დამოუკიდებელი კვების ხაზებისთვის). თითოეული PDU უნდა იყოს Metered, სამფაზიანი (3-Phase) 32A, არანაკლებ 24 x C13 და 4 x C19 პორტით.

	განათება 
	· განათებული უნდა იყოს სასერვერო კარადების წინა და უკანა დერეფანი
· უნდა გააჩნდეს სარეზერვო განათების სისტემა ავტონომური კვებით.


	უწყვეტი კვების სისტემის ძირითადი მახასიათებლები 
	· ორი ცალი სამფაზა უწყვეტი კვების წყარო, შესაბამისი სიმძლავრით არანაკლებ 40კვტ/40კვა.
· რეზერვირების ტოპოლოგია 2N.
· უწყვეტი კვების წყარო მთლიანად უნდა იყოს კონტეინერის შიდა სივრცეში განთავსებული.
· საკომუნიკაციო ინტერფეისები მინიმუმ TCP/IP, HTTP/WEB, SNMP

	გაგრილების სისტემის ძირითადი მახასიათებლები 
	· კონტეინერი აღჭურვილი უნდა იყოს ჰაერის პირდაპირი პრეციზიული გაგრილების სისტემით, რიგთაშორისი დაბერვის ტიპის კონდიციონერებით, არანაკლებ 3 ცალი 30კვტ სიმძლავრის თითოეული.
· რეზერვირების ტოპოლოგია N+1
· საკომუნიკაციო ინტერფეისები მინიმუმ TCP/IP, HTTP/WEB, SNMP, SMTP

	ხანძარაღმოჩენის და ქრობის ავტომატური სისტემის ძირითადი მახასიათებლები 
	· ავტომატური ხანძარქრობის სისტემა FM200 ან NOVEC გაზით
· ხანძრის აღმოჩენის სისტემა: შემწოვი კვამლის ნაადრევი აღმოჩენის სახანძრო სისტემით და კომბინირებული კვამლის დეტექტორებით

	გარემო პარამეტრების მონიტორინგის სისტემის ძირითადი კომპონენტები და მახასიეთებლები 
	სენსორების ტიპი და მინიმალური რაოდენობა:
· 6 ცალი ჰაერის ტემპერატურის და ტენიანობის სენსორი
· 6 ცალი ჰაერის ტემპერატურის სენსორი
· 1 ცალი წყლის გაჟონვის სენსორი

	
	მონიტორინგის სიტემას უნდა ჰქონდეს ყველა პარამეტრების და სიგნალების ერთი საერთო კონსოლიდან მართვის შესაძლებლობა, როგორიც არის: 
· გარემო ტემპერატურა
· უწყვეტი კვების წყაროს სისტემა
· პრეციზიული კონდიციონერის სისტემა
· ავტომატური ხანძარაღმოჩენა/ქრობის სისტემა

	
	შეტყობინების სისტემა და საკომუნიკაციო პროტოკოლები:

· SNMP, SMTP, HTTP/WEB პროტოკოლების მხარდაჭერა
· გაუმართაობის აღმოჩენის შემთხვევაში SMTP პროტოკოლით E-Mail შეტყობინებების გაგზავნის მხარდაჭერა




2. დამატებითი მთხოვნები

· პრედენდენტმა ორგანიზაციამ უნდა წარმოადგინოს შემოთავაზებული პროდუქტის პრეზენტაციის და ე.წ. datasheet ფაილები;
· პრეტენდენტ ორგანიზაციას უნდა ჰქონდეს შესაბამისი მომსახურების გაწევის მინიმუმ 3 (სამი) წლიანი გამოცდილება.
· პრედენდენტმა ორგანიზაციამ უნდა წარმოადგინოს შემოთავაზებული პროდუქტის მონტაჟისთვის საჭირო საძირკველის ტექნიკური პარამეტრები
· შემოთავაზებულ სრულ გადაწყვეტილებაზე და მის ძირითად ინფრასტრუქტურულ კომპონენტებზე (მათ შორის: კონტეინერის კორპუსი, უწყვეტი კვების (UPS) სისტემა, პრეციზიული გაგრილების სისტემა, კვების განაწილების მოდულები (PDU) და გარემოს მონიტორინგის/ხანძარქრობის სისტემები) უნდა ვრცელდებოდეს მწარმოებლის სრული ქარხნული გარანტია არანაკლებ 3 (სამი) წლის ვადით. საგარანტიო პერიოდის განმავლობაში, მიმწოდებელი ვალდებულია საკუთარი ხარჯებით (შემსყიდველის მხრიდან დამატებითი ფინანსური ან სხვა სახის დანახარჯის გარეშე) უზრუნველყოს ნებისმიერი წუნდებული, ხარვეზიანი ან დაზიანებული აპარატურის და მისი დეტალის დროული შეკეთება ან ახლით (იმავე ან უკეთესი მონაცემების მქონე ორიგინალი ნაწილით) ჩანაცვლება.
· პრედენდენტმა ორგანიზაციამ უნდა წარმოადგინოს შემოთავაზებული პროდუქტის ექსპლუატაციის 3 (სამი) წელზე გათვლილი სათადარიგო ZIP ნაწილების  ჩამონათვალი და საფასური
· შესყიდვის ობიექტის მიწოდება უნდა განხორციელდეს ერთიანად, მომსახურების ჩათვლით თბილისში.
· შემოთავაზებული კონტეინერი აგებული უნდა იყოს სპეციალურად მონაცემთა დამუშავების აპარატურის განსათავსებელად, ყველა საჭირო აღჭურვილობითა და პარამეტრებით
· შემოთავაზებულ შესყიდვის ობიექტზე დანერგვა/ინსტალაციის მთელი პერიოდის განმავლობაში პრეტენდენტს უნდა ჰყავდეს მწარმოებლის მიერ შესაბამისად სერთიფიცირებული სპეციალისტი/ინჟინერი. აღნიშნული მოთხოვნის დაკმაყოფილების დასადასტურებლად პრეტენდენტმა უნდა წარმოადგინოს მწარმოებლის მიერ გაცემული შესაბამისი სერთიფიკატი.
· შემოთავაზებული საქონელი უნდა იყოს ახალი, არ უნდა იყოს მოხსნილი წარმოებიდან და არ უნდა იყოს ნამყოფი ექსპლუატაციაში
· მიმწოდებელმა შემსყიდველთან შეთანხმებით, მონაცემთა დამუშავების ცენტრის საინჟინრო ინფრასტრუქტურის აგებისას უნდა უზრუნველყოს:
· კონტეინერისათვის შესაბამისი ზომის და კონფიგურაციის საყრდენი, რკინა-ბეტონის ბალიშების მოწყობა;
· კონტეინერის სრული აღჭურვილობით განთავსება შემსყიდველის მიერ მითითებულ სამონტაჟო ადგილას;
· კონტეინერში შესასვლელი კარის თავზე მსუბუქი კონსტრუქციის ჩარდახის და შესასვლელი ბაქნის (ბაქნის ზომა: არანაკლებ 1.5x1.5მ) მოაჯირებით და კიბეებით მოწყობა;
· მოწოდებული კონტეინერის კვების წყაროზე დაერთება;
· კონტეინერის კომპონენტების ინსტალაცია/კონფიგურირება/გაშვება და ტესტირება მწარმოებლის მიერ დადგენილი წესების და ტექნიკური ნორმების მკაცრი დაცვით;

3. SLA და გეგმური ტექნიკური მხარდაჭერის მოთხოვნები კონტეინერული მონაცემთა ცენტრისთვის

· მიმწოდებელმა უნდა უზრუნველყოს 6 სასერვერო კარადიანი (რეკიანი) Tier III კლასის კონტეინერული მონაცემთა ცენტრის სრულფასოვანი ტექნიკური მხარდაჭერა, როგორც ინციდენტებზე რეაგირების, ასევე გეგმური პროფილაქტიკური მომსახურების მიმართულებით.
· მომსახურება უნდა მოიცავდეს 24/7 მხარდაჭერას, კრიტიკულ ინფრასტრუქტურაზე დროულ რეაგირებას, გეგმურ შემოწმებებს, აღმოჩენილი ხარვეზების დოკუმენტირებას და რეკომენდაციების წარმოდგენას.
· ტექნიკური მხარდაჭერის სერვისის მოქმედების პერიოდში, მიმწოდებლის მიერ, ვალდებულების შეუსრულებლობის შემთხვევაში, შემსყიდველს უფლება აქვს, თვითონ მიიღოს ზომები ექსპლუატაციის პროცესში წარმოშობილი ხარვეზების გამოსწორებისათვის და მოსთხოვოს მიმწოდებელს შესაბამისი ხარჯების ანაზღაურება;
· ტექნიკური მხარდაჭერის სერვისი სრულად უნდა მოიცავდეს შემოთავაზებული ტექნიკის მხარდაჭერას, როგორებიც არის ყველა ტიპის მილსადენის, ძალოვანი სადენების ინფრასტრუქტურის მარდაჭერას, რომელიც განთავსებულია სასერვერო ოთახის შიგნით.  დამატებით, მხარდაჭერა უნდა მოიცავდეს სხვადასხვა აქსესუარების მხარდაჭერას, როგორებიც არის: მილები, PDU-ები, გადასაბმელები, ავტომატური ამომრთველები, სადენები, ნათურები და ა.შ. ტექნიკური მხარდაჭერა, საჭიროების შემთვევაში, ასევე სრულად უნდა მოიცავდეს გაგრილებისთვის საჭირო სითხის დამატებას, მილების შეკეთებას და ა.შ.
· მიმწოდებელმა უნდა უზრუნველყოს გარე აგრეგატების, ყველა ელ. სადენის და ელ. ფარში შემავალი თუ გამომავალი სადენის, ყველა ტიპის მილ-გაყვანილობის მარკირება. მარკირების დასრულების შემდგომ, მარტივად უნდა იყოს იდენტიფიცირებადი ბანკის საკუთრებაში არსებული რომელი სადენი თუ მილი სად მიემართება.
· ტექნიკური მხარდაჭერის სერვისის ფარგლებში, აპარატურის ან მისი ნებისმიერი ნაწილის დაზიანების შემთხვევაში, მიმწოდებელი ვალდებულია შეცვალოს  (იმავე ან უკეთესი მონაცემების მქონე აპარატურით / ნაწილებით) ან შეაკეთოს (მწყობრში მოიყვანოს) ისინი, შემსყიდველის მხრიდან რაიმე დამატებითი დანახარჯის გაწევის გარეშე;
· ინციდენტების რეგისტრაციის და აღრიცხვის მიზნით, მიმწოდებელი ვალდებულია, გამოყოს ელექტრონული ფოსტის მისამართი. ინციდენტზე საპასუხო ქმედებისთვის დადგენილი ვადის ათვლა იწყება ინციდენტის მიმწოდებლის მიერ გამოყოფილ ელექტრონულ მისამართზე მიღებიდან.
· ტექნიკური მხარდაჭერის სერვისის ფარგლებში, მიმწოდებელმა უნდა უზრუნველყოს მონაცემთა ცენტრის გარე აგრეგატების გარეცხვა/გაწმენდა შემსყიდველთან შეთანხმებით, საჭიროების შემთხვევაში წელიწადში მინიმუმ 2-ჯერ (ორი).
· ინციდენტებზე რეაგირების SLA:

მიმწოდებელი ვალდებულია უზრუნველყოს ინციდენტებზე რეაგირება ქვემოთ მითითებული პრიორიტეტების შესაბამისად:

	პრიორიტეტი

	მხარდაჭერის და აღმოფხვრის დრო

	Priority 1 — კრიტიკული
	ელექტრომომარაგება: სასერვერო კარადების კვების სრული დაკარგვა (A და B ხაზების ერთდროულად გათიშვა კონტეინერის შიდა ხარვეზის გამო). ასევე, შემთხვევა, როდესაც ძირითადი ქსელი ან გენერატორი აწვდის ენერგიას, მაგრამ UPS მაინც ვერ უზრუნველყოფს სერვერების კვებას და თიშავს მათ.
გაგრილება: გაგრილების სისტემის სრული გაჩერება ან ტემპერატურის სწრაფი მატება, რომელიც სერვერების გადახურებისა და გათიშვის პირდაპირ საფრთხეს ქმნის.
უსაფრთხოება: ხანძრის, კვამლის ან წყლის გაჟონვის სენსორების ამოქმედება; ავტომატური გაზური ხანძარქრობის სისტემის გააქტიურება.
	· ინჟინრის ადგილზე გამოცხადება და პრობლემის მოგვარების დაწყება არაუგვიანეს 4 საათისა
· სისტემის ფუნქციონირების ნაწილობრივ აღდგენის დრო, შეფერხების გამოსწორება პრობლემის დიაგნოსტირებდან არაუმეტეს 8 საათისა
· სისტემის ან/და მისი კომპონენტის /ნაწილის შეცვლა, შეფერხების სრულფასოვნად გამოსწორება პრობლემის დიაგნოსტირებიდან არაუმეტეს 30 (ოცდაათი) დღისა

	Priority 2 — მაღალი
	სარეზერვო კომპონენტის გათიშვა, მაგალითად ერთი In-Row გაგრილების მოდული, UPS მოდულის, სენსორის ან სხვა მნიშვნელოვანი კომპონენტის მწყობრიდან გამოსვლა, როდესაც სისტემა ჯერ კიდევ ფუნქციონირებს, მაგრამ დარღვეულია 2N სტანდარტი
	· დისტანციური რეაგირება არაუგვიანეს 1 საათისა, საჭიროების შემთხვევაში ადგილზე გამოცხადება არაუგვიანეს 8 საათისა
· სისტემის ფუნქციონირების ნაწილობრივ აღდგენის დრო, შეფერხების გამოსწორება პრობლემის დიაგნოსტირებდან არაუმეტეს 24 საათისა
· სისტემის ან/და მისი კომპონენტის /ნაწილის შეცვლა, შეფერხების სრულფასოვნად გამოსწორება პრობლემის დიაგნოსტირებიდან არაუმეტეს 30 (ოცდაათი) დღისა

	Priority 3 — სტანდარტული
	არა-კრიტიკული გაფრთხილებები, სენსორის შეცდომა, კარის საკეტის პრობლემა, ვიზუალური ან მცირე ტექნიკური ხარვეზი, რომელიც არ ახდენს გავლენას მომსახურების უწყვეტობაზე და არ ირღვევა 2N სტანდარტი
	· რეაგირება მომდევნო სამუშაო დღეს
· სისტემის ან/და მისი კომპონენტის /ნაწილის შეცვლა, შეფერხების სრულფასოვნად გამოსწორება პრობლემის დიაგნოსტირებიდან არაუმეტეს 30 (ოცდაათი) დღისა



4. გეგმური პროფილაქტიკური მომსახურება
მომწოდებელმა უნდა განახორციელოს კონტეინერული მონაცემთა ცენტრის პერიოდული პროფილაქტიკური შემოწმება. გეგმური მომსახურება არ უნდა ჩაითვალოს ინციდენტზე რეაგირების SLA-ის შემცვლელად და უნდა განიხილებოდეს ცალკე მომსახურების ნაწილად.
კვარტალური შემოწმება — ყოველ 3 თვეში ერთხელ
კვარტალური შემოწმების ფარგლებში უნდა შესრულდეს მინიმუმ შემდეგი სამუშაოები:
· In-Row გაგრილების სისტემების ვიზუალური და ფუნქციური შემოწმება;
· ჰაერის ფილტრების მდგომარეობის შემოწმება და საჭიროების შემთხვევაში ჩანაცვლება;
· კომპრესორების, ვენტილატორების, ხმაურისა და ვიბრაციის კონტროლი;
· UPS სისტემის სტატუსის, ლოგების, ალარმებისა და დატვირთვის შემოწმება;
· ტემპერატურისა და ტენიანობის სენსორების მუშაობის გადამოწმება;
· წყლის გაჟონვის სენსორების ფიზიკური ტესტირება;
· კარების, საკეტების, განათების და გარემოს მონიტორინგის სისტემის შემოწმება.
ნახევარწლიური შემოწმება — ყოველ 6 თვეში ერთხელ
 შემოწმების ფარგლებში დამატებით უნდა შესრულდეს:
· UPS ბატარეების მდგომარეობის შემოწმება;
· ბატარეების შიდა წინაღობის ან ეკვივალენტური დიაგნოსტიკური ტესტირება;
· ბატარეების ტემპერატურის, ვიზუალური მდგომარეობისა და კავშირების გადამოწმება;
· UPS, გაგრილების, გარემოს მონიტორინგისა და ხანძარქრობის სისტემების სრული ფუნქციური შემოწმება;
· ხანძარქრობის სისტემის მდგომარეობის შემოწმება;
· გაზის ბალონების წნევის გადამოწმება;
· კვამლის დეტექტორების შემოწმება და საჭიროების შემთხვევაში გაწმენდა;
· ხანძრის სიგნალიზაციისა და შეტყობინების სისტემის ტესტირება.
წლიური კომპლექსური შემოწმება
წლიური მომსახურების ფარგლებში უნდა ჩატარდეს სრული ტექნიკური შემოწმება, რომელიც მოიცავს მინიმუმ შემდეგ სამუშაოებს:
· ელექტრო გამანაწილებელი ფარების, ავტომატური ამომრთველების, PDU-ების და ძირითადი ელექტრო კავშირების თერმოვიზიული სკანირება;
· გადახურებული კონტაქტების, დატვირთვის არათანაბარი განაწილებისა და პოტენციური რისკების იდენტიფიცირება;
· საჭიროების შემთხვევაში კონტაქტების გადაჭერა/გამაგრება;
· კონტეინერის გარე კორპუსის დათვალიერება კოროზიის, დაზიანების ან ჰერმეტულობის პრობლემებზე;
· კარების, იზოლაციის, რეზინების და შემჭიდროების ელემენტების მდგომარეობის შემოწმება;
· საერთო ტექნიკური მდგომარეობის შეფასება და რეკომენდაციების მომზადება.
5. ანგარიშგება
ყოველი გეგმური შემოწმების შემდეგ მომწოდებელმა უნდა წარმოადგინოს წერილობითი ანგარიში, რომელშიც ასახული იქნება:
შესრულებული სამუშაოების ჩამონათვალი;
· აღმოჩენილი ხარვეზები;
· რისკების შეფასება;
· რეკომენდებული გამოსასწორებელი ქმედებები;
· საჭირო სათადარიგო ნაწილები ან დამატებითი სამუშაოები;
· საჭიროების შემთხვევაში ფოტო-მასალა;
· პასუხისმგებელი ინჟინრის ხელმოწერა/დადასტურება.
ანგარიში უნდა იყოს წარმოდგენილი შემოწმებიდან არაუგვიანეს 5 სამუშაო დღისა.

6. მიღება-ჩაბარების შემოწმების ოქმი
მიმწოდებელი ვალდებულია, ჩაატაროს სისტემის სრული ტესტირება დამკვეთის თანდასწრებით. მისაღები შედეგი არის ყველა პუნქტის „წარმატებით გავლილი“ სტატუსი:
  
	№
	ტესტირების ეტაპი
	მისაღები შედეგი

	1
	კვების დუბლირება (2N)
	A და B ხაზების მონაცვლეობით გათიშვისას, ყველა სერვერი აგრძელებს უწყვეტ მუშაობას.

	2
	UPS-ის ავტონომია
	დენის გათიშვისას UPS უზრუნველყოფს სისტემის კვებას არანაკლებ 15 წუთის განმავლობაში.

	3
	გაგრილების სტრეს-ტესტი
	ერთ-ერთი კონდიციონერის გათიშვისას, დანარჩენები ანაცვლებენ მას და ტემპერატურა სტაბილურია.

	4
	ხანძარსაწინააღმდეგო სისტემა
	კვამლის სენსორის ამოქმედებისას სისტემა გზავნის ალარმს და ირთვება ხანძარქრობის რეჟიმი.

	5
	მონიტორინგი და შეტყობინება
	ყველა ინციდენტი (ტემპერატურა, გაჟონვა, დენის ხარვეზი) მყისიერად ჩანს ერთიან კონსოლზე და იგზავნება ელ-ფოსტაზე.

	6
	უსაფრთხოება
	კარის ანტი-პანიკური სისტემა და ავტონომიური საკეტი მუშაობს გამართულად.




